Rio de Janeiro-ban született. Édesapja Domingos da Guia szintén labdarúgó volt és tagja volt az 1938-as világbajnokságon részt vevő brazil válogatott keretének. Pályafutását a Bangu ifjúsági csapataiban kezdte, majd a felnőttcsapatban is bemutatkozhatott. Ezt követően a Palmeirashoz került, ahol 16 éven keresztül játszott. 1962 és 1977 között 901 mérkőzésen lépett pályára és 153 alkalommal volt eredményes, ezzel a Palmeiras történetének legtöbbször pályára lépő és a harmadik legtöbb gólt szerző játékosa. A Paulista állami bajnokságot és a brazil bajnokságot is egyaránt öt-öt alkalommal nyerte meg.